১ আহসান হাবীবের রাত্রিশেষ (১৯৪৭) কাব্যগ্রন্থের একটি নিবিড় পাঠ (বা চুলচেরা বিশ্লেষণ) উপস্থাপনের জন্য মুজিব মেহদীকে অজস্র ধন্যবাদ। কবিতাপাঠক হিসেবে ঋণী হয়ে রইলাম তাঁর এই লেখার কাছে। চল্লিশের উত্তাল সমাজপট ও সে-সময়ের কবিদের উল্লেখের সূত্রে অরুণ সেনের একটি বইয়ের কথা মনে পড়ছে -- কবিতার দায় কবিতার মুক্তি (প্রতিক্ষণ, ১৯৮৫)। ‘চল্লিশের পঞ্চাশের কবিতা’ নামেই একটা প্রবন্ধ আছে সে-বইটিতে, অন্য প্রবন্ধগুলো হলো ‘কবিতার দায় কবিতার মুক্তি’, ‘গ্রহণে বর্জনে’, ‘সহজ আশা কঠিন আশা’, ‘শিল্পের আলো অন্ [..]